**உதான் அறக்கட்டளை** என்பது மகாராஷ்டிரா மாநிலத்தில் எச்.ஐ.வி/எய்ட்ஸ் நோய் பாதிக்கப்பட்ட ஓரினச்சேர்க்கையாளர்களால் நிறுவப்பட்ட ஒரு இந்திய அரசு சாரா இலாப நோக்கற்ற அமைப்பாகும் .இத்தகையோரால் அமைக்கப்பட்டுள்ள அறக்கட்டளைகளில் இதுவே முதலாவதாகும். உடான் அறக்கட்டளை, ஓரினச்சேர்க்கை மற்றும் திருநங்கைகளின் பாலியல் ஆரோக்கியம் மற்றும் அவர்களின் சமூக, கல்வி, சுகாதாரம் தொடர்பான பிரச்சினைகளில் கவனம் செலுத்துகிறது, குறிப்பாக எச்ஐவி / எய்ட்ஸ் தடுப்பு தொடர்பாக. இந்த நோக்கங்களை நிறைவேற்ற, தேவை உள்ள மக்களுக்கு ஆணுறை விநியோகம், பள்ளி, கல்லூரி மாணவர்களுக்கு தேவையான பாலியல் கல்வி,  உளவியல் ஆலோசனைகள் மற்றும் மருத்துவ சேவைகள் போன்ற சேவைகளை இந்த அறக்கட்டளை வழங்கி வருகிறது.

பம்பாய் பொது அறக்கட்டளை சட்டம் [1950] பிரிவு 18 இன் கீழ், மார்ச் 14, 2001 அன்று பொது அறக்கட்டளையாக பதிவு செய்யப்பட்ட இந்த அறக்கட்டளை, இரண்டு தசாப்தங்களுக்கும் மேலாக, எச்.ஐ.வி/எய்ட்ஸ் நோயால் பாதிக்கப்பட்ட மற்றும் பாதிக்கப்படக்கூடிய குழந்தைகளுக்கு  கவனிப்பு, ஆதரவு, சிகிச்சை மற்றும் பாதுகாப்பு மட்டுமின்றி எச்.ஐ.வி/எய்ட்ஸ் நோயின் காரணமாக புலம்பெயர்ந்தோர் உட்பட தேவைப்படும் அனைத்து விளிம்புநிலை மற்றும் பாதிக்கப்படக்கூடிய குழுக்களுக்கும் அடிப்படை சுகாதார வசதிகளை வழங்குவதற்கு இந்நிறுவனம் தொடர்ந்து பாடுபட்டு வருகிறது.

ஓரினச்சேர்க்கையாளர்கள் மற்றும் திருநங்கைகள் மற்றும் எச்ஐவி/எய்ட்ஸ் நோயால் பாதிக்கப்பட்டவர்களின் உரிமைகள் தொடர்பான விழிப்புணர்வை அதிகரிக்க முயற்சித்து வருகிறது. நோயுற்றோருக்கு மட்டுமல்லாமல் ஆண்களுடன் உடலுறவு கொள்ளும் ஆண்கள், திருநங்கைகள் மற்றும் எச்ஐவி/எய்ட்ஸ் நோயால் பாதிக்கப்பட வாய்ப்புள்ளோர்கள் என்பவர்களுக்கு ஆலோசனைகள், தொடர் பராமரிப்புக்களை வழங்குகிறது.

உடான் உள்நாட்டிலுள்ள தனிநபர்கள் மற்றும் நிறுவனங்களின் நன்கொடைகள் மூலம் தாங்கப்பட்டு நடத்தப்படுகிறது. மேலும் எச்ஐவியுடன் வாழும் ஆயிரத்தைநூறுக்கும் அதிகமானோரின் தொடர்புகளைக் கொண்டு பராமரித்து வருகிறது. மும்பை, புனே, தானே மாவட்டம், ராய்காட் மாவட்டம், ஜல்கான், நாசிக் மற்றும் அகமதுநகர் ஆகிய இடங்களில் இந்த அறக்கட்டளை அலுவலகங்கள் அமைத்து சேவை புரிந்து வருகிறது..

உதான், அமெரிக்க மற்றும் இந்திய அரசாங்கங்களின் கூட்டு நிறுவனமான தவிர்க்கப்படும் சமுதாயம்(அவெர்ட் சொசைட்டி) வழங்கிய கட்டமைப்பிற்குள் செயல்படுகிறது. ஜூன் 2011 இல் இந்தியாவின் தேசிய எய்ட்ஸ் கட்டுப்பாட்டு அமைப்பால் (NACO) பயனற்றது என விமர்சிக்கப்பட்ட பல்வேறு அமைப்புகளில் இதுவும் ஒன்றாகும்.

வரலாறு
------

உதான் அறக்கட்டளை 1992 இல் மகாராஷ்டிரா மாநிலத்தில் நிறுவப்பட்டது. ஆனால் 2001 ம் ஆண்டு தான் பதிவுசெய்யப்பட்டது.

மார்ச் 7, 2011 அன்று, சர்வதேச வளர்ச்சிக்கான அமெரிக்க நிறுவனத்தின் அதிகாரிகள் உதான் அறக்கட்டளையின் செயல்பாடுகளையும், சேவைகளையும் மதிப்பாய்வு செய்தனர்.

மார்ச் 13, 2011 அன்று, உதான் இரண்டு மருத்துவ அவசர ஊர்திகளை குர்தாஸ்பூர் காவல்துறைக்கு நன்கொடையாக வழங்கியது மற்றும் ஊர்திகளை இயக்கம் ஓட்டுநர்களையும், அதன் மருத்துவ பணியாளர்களையும் கூட பணியமர்த்தி பொறுப்பேற்றது.

மேற்கோள்கள்
-----------

1. 1 2  U.S. Agency for International Development: Directory of Associations of People Living with HIV/Aids, July 2004 பரணிடப்பட்டது 2012-01-27 at the வந்தவழி இயந்திரம், accessed February 19, 2012
2. ↑  Udaan Trust: Objective பரணிடப்பட்டது 2013-10-07 at the வந்தவழி இயந்திரம், accessed February 19, 2012
3. ↑  Staff writer (June 24, 2002). "Udaan: Dedicated to problems of gays". *தி டைம்ஸ் ஆஃப் இந்தியா*. Archived from the original on மே 9, 2012. .
4. ↑  Udaan Trust: Projects பரணிடப்பட்டது 2012-03-22 at the வந்தவழி இயந்திரம், accessed February 19, 2012
5. ↑  Sumitra Deb Roy (June 23, 2011). "AIDS work by 8 NGOs in state dubbed failures". *தி டைம்ஸ் ஆஃப் இந்தியா*. Archived from the original on பிப்ரவரி 1, 2014. .
6. ↑  AVERT: USAID Team Visit, March 7, 2011 பரணிடப்பட்டது 2011-04-26 at the வந்தவழி இயந்திரம், accessed February 19, 2011
7. ↑ . March 14, 2011. .